27/10/2014 | Administración LocalMunicipal
As Pontes de García Rodríguez
Secretaría
Notificación edictal. Expediente de caducidade do procedemento selectivo contido na convocatoria específica 01/2010, relativo á provisión de dúas prazas de policía local (OEP 2010)

ANUNCIO Notificación edictal. Expediente de caducidade do procedemento selectivo contido na convocatoria específica 01/2010, relativo á provisión de dúas prazas de policía local (OEP 2010) Mediante Decreto do alcalde en funcións n.º 1538/2014, do 4 de agosto, acordouse a declaración de caducidade do procedemento selectivo contido na convocatoria específica 01/2010, relativa á provisión por oposición libre, de dúas (2) prazas de policía local, incluidas na oferta de emprego público de 2010 (OEP 2010). De conformidade co expresado na parte dispositiva de dita resolución, proceduse á efectuar as preceptivas notificacións aos interesados no procedemento. O servizo de Correos devolveu unha notificación fallida, logo dos dous intentos preceptivos. Consonte ó disposto no artigo 59 da Lei 30/1992, do 26 de novembro, de réxime xurídico das administracións públicas e do procedemento administrativo común (LRX-PAC) publícase o presente anuncio para que o interesado no procedemento que se indica- que non puido ser notificado persoalmente- teña cabal coñecemento do ditao acto administrativo. Trancorrido o prazo dun mes dende a publicación deste anuncio no Boletín Oficial da Provincia da Coruña (BOP) a notificación entenderase producida a todos os efectos. Este edicto tamén se publica no taboleiro de anunciós da Casa do Concello da Coruña, termo municipal ao que corresponde o último domicilio coñecido do interesado. O texto íntegro da dita resolución, que xa foi publicado no Boletín Oficial da Provincia da Coruña (BOP) n.º 152, do dia 12/08/2014, literalmente di: “RESOLUCIÓN DE DECLARACIÓN DA CADUCIDADE DO PROCEDEMENTO SELECTIVO CONTIDO NA CONVOCATORIA ESPECÍFICA 01/2010 RELATIVA A DÚAS PRAZAS DE POLICÍA LOCAL ANTECEDENTES O Pleno da corporación en sesión de data 16/07/2010, acordou aprobar a modificación do cadro de persoal funcionario do Concello para crear dúas prazas de policía pertencentes ao Corpo de Policía Local. O día 07/10/2010 aprobábase a modificación de forma definitiva (Boletín Oficial da Provincia núm.177, do día 15/09/2010). O día 21/10/2010, a Xunta de Goberno Local aprobou a oferta de emprego público para o ano 2010. Entre outras, na oferta, recóllense as seguintes prazas de policía: – Escala: Administración Especial – Subescala: Servizos Especiais – Clase: Policía local e os seus auxiliares – Categoría/denominación: policía (denominación dada pola Lei 4/2007, do 20 de abril, de coordinación das policías locais. – Grupo: C – Subgrupo: C1 – Número de vacantes: dúas A oferta de emprego publicouse no Boletín Oficial da Provincia da Coruña núm.210, de data 04/11/2010, e no Diario Oficial de Galicia núm.238, do 14/12/2010. En data 28/07/2011, mediante decreto da alcaldía núm.1678/2011, aprobáronse as bases xerais e específicas para o acceso en propiedade a prazas de persoal funcionario do Concello das Pontes. En particular, aprobouse a convocatoria específica 1/2010, relativa ás dúas prazas de policía local. A convocatoria publicouse no Boletín Oficial da Provincia da Coruña núm.151, de data 09/08/2011; un extracto da convocatoria publicouse no Diario Oficial de Galicia núm.162, do 25/08/2011, así como no Boletín Oficial do Estado núm.235, do 29/09/2011. O día 01/12/2011, a través do decreto da alcaldía núm.2663/2011, aprobouse a lista definitiva de aspirantes admitidos e excluídos correspondente á convocatoria de prazas da oferta de emprego 2010. En data 07/12/2011, mediante providencia da concelleira delegada de administración e persoal, iníciase o expediente para suspender de xeito provisional o procedemento selectivo das dúas prazas de policía local, en base ao que se consideraron novas circunstancias que podían conlevar unha menor carga de traballo para o Corpo da Policía Local e que alteraban as circunstancias de feito que se tiveran presentes ao confeccionar a OEP do ano 2010; tales circunstancias eran a sinatura dun convenio coa Deputación Provincial da Coruña para a xestión das multas; a existencia de negociacións coa Garda Civil para potenciar o cuartel sito no concello das Pontes como cabeceira de comarca e o estudo que ía elaborar a Dirección Xeral de Tráfico en canto a semaforización do casco urbano das Pontes; xunto a esas circunstancias invocábase a situación xeral de déficit financeiro e estrutural. O día 09/12/2011, o técnico de administración xeral emite informe xurídico. En data 09/12/2011, a Alcaldía dita a resolución número 2671/2011, coa que se suspendía temporalmente o procedemento selectivo contido na convocatoria específica 01/2010, relativa a dúas prazas de policía local, e en tanto se efectuaba unha nova valoración sobre a conveniencia e necesidade de incorporar de forma definitiva novos efectivos ao Corpo da Policía Local á vista das circunstancias indicadas. Este decreto foi notificado a todos os participantes no procedemento. En data 17/07/2014, a Secretaría do Concello emitiu un informe respecto da procedencia ou non de continuar co procedemento selectivo referido nos antecedentes. En data 31/07/2014, a concelleira delegada de Administración e Persoal propón, á vista dos antecedentes citados, dado o tempo transcorrido dende a convocatoria do proceso selectivo e a súa suspensión sen que se teñan realizado máis actuacións administrativas así como a fase inicial na que se atopaba o citado proceso cando se suspendeu a súa tramitación, e co fin de procurar a efectividade do principio constitucional de seguridade xurídica, declarar a caducidade do procedemento; esta declaración de caducidade realizarase sen prexuízo da oportuna valoración en canto á conveniencia de amortizar ou non as prazas convocadas, dentro da potestade organizatoria (ou de autoorganización) de que dispón o Concello para estruturar os seus órganos e distribuír as funcións, de modo que mellor poidan prestarse os servizos públicos que ten encomendados, e en consecuencia, sen prexuízo da posibilidade de convocar ou non de novo prazas de Policía Local. FUNDAMENTOS LEGAIS O artigo 42.1 da LPAC indica que “A Administración está obrigada a ditar resolución expresa en todos os procedementos e a notificala calquera que sexa a súa forma de iniciación. Nos casos de prescrición, renuncia do dereito, caducidade do procedemento ou desistimiento da solicitude, así como a desaparición sobrevenida do obxecto do procedemento, a resolución consistirá na declaración da circunstancia que concorra en cada caso, con indicación dos feitos producidos e as normas aplicables”. Pola súa banda, o artigo 87 da mesma lei di que “1. Poñerán fin ao procedemento a resolución, o desistimiento, a renuncia ao dereito en que se funde a solicitude, cando tal renuncia non estea prohibida polo ordenamento xurídico, e a declaración de caducidade”. A caducidade é un modo de extinción do procedemento administrativo que se atopa inactivo ou suspendido e que ten por finalidade evitar a pendencia indefinida do referido procedemento, eliminando así a conseguinte inseguridade xurídica que iso implica (Ditame da Dirección Xeral do Servizo Xurídico do Estado do 18/06/1997). A caducidade responde, polo tanto, a un feito: o transcurso do tempo sen a realización de actos procedimentais dentro dun expediente pendente ou paralizado. A sentenza do 18 de decembro do ano 2013, rec.348/2013, do Tribunal Superior de Xustiza de Galicia, Sala do Contencioso-administrativo, Sección 1.ª, considera caducado un procedemento de selección de persoal dado o tempo transcorrido sen a realización de ningunha actuación administrativa. Á vista dos antecedentes e fundamentos citados, do disposto no artigo 21.1 g) da Lei 7/1985, do 2 de abril, reguladora das bases do réxime local e do Decreto número 1518/2014, do 29 de xullo, de substitución nas funcións da alcaldía, RESOLVO: 1.º) Declarar a caducidade do procedemento selectivo convocado en data 28/07/2011, mediante decreto da alcaldía núm.1678/2011, co que se aprobaba a convocatoria específica 1/2010, relativo ás dúas prazas de policía local, contidas na oferta de emprego público para o ano 2010 do Concello das Pontes.2.º) Dar traslado deste acordo ao Servizo de Xestión Tributaria do Concello para que se tramiten os oportunos expedientes de devolución de ingresos indebidos, e, en consecuencia, se devolvan as taxas previstas na Ordenanza Fiscal número 15 por dereitos de exame.3.º) Publicar este acordo no Boletín Oficial da Provincia da Coruña e no Diario Oficial de Galicia.4.º) Notificar este acordo aos participantes reflectidos na lista definitiva de admitidos, aprobada mediante decreto da alcaldía núm.2663/2011, de data 01/12/2011, e membros do tribunal.5.º) Comunicar a cada interesado que, de acordo co artigo 116 da Lei 30/1992, do 26 de novembro, de réxime xurídico das administracións públicas e do procedemento administrativo común, contra esta resolución, que pon fin á vía administrativa, poderá interpoñerse o recurso potestativo de reposición no prazo de un mes a partires do día seguinte á súa notificación ante o órgano que a ditara, ou ben o recurso contencioso administrativo no prazo de dous meses a partires da mesma data ante o Xulgado do Contencioso-Administrativo de Ferrol. Non obstante, o interesado poderá interpoñer calquera outro que estime pertinente. As Pontes de García Rodríguez, 04 de agosto de 2014”. Para poder reintegrarlle o importe dos dereitos de exame, o interesado deberá enviar á entidade local o impreso de designación de conta bancaria, debidamente cuberto e asinado, conforme ao modelo oficial que pode obter na páxina web do Concello (www.aspontes.com) ou dirixíndose ás oficinas municipais. ANEXO Interesado no procedemento que se notifica mediante edicto: As Pontes de Garcia Rodríguez, 20 de outubro de 2014. Elicinia Andres Juan Kreutzer Koutib